als_Latn dik_Latn sag_Latn
Korçë, dështon shtatëzania e gruas së rë e dhunuar nga i shoqi (Burimi: Gazeta Shekulli, shekulli.com.al)
KORÇË- Shtetësja Rudina Iljazi, 28-vjeçarja, e cila në dhjetor të vitit të shkuar u dhunua nga bashkëshorti i saj ndërsa ishte shtatëzënë, humbi foshnjen në mënyrë të pavullnetshme. Sipas mjekëve të Maternitetit të Korçës, 28-vjeçarje e kishte humbur foshjen në datën 4 janar, por lajmi u bë i ditur të hënën. Gruaja ishte në muajin e peste të shtatzanisë.
Ndërkohë, bashkëshorti i 28-vjeçares, Olsi Iljazi ndaj të cilit Gjykata e Korçës kishte dhënë masën “arrest me burg”, ka tentuar të vetëvritej dy herë ndërsa ndodhej në dhomën e paraburgimit. Tentativa e parë ndodhi në 13 dhjetor në dhomën e paraburgimit, ku 34-vjeçari vendosi t’i japë fund jetës duke përplasur kokën në murin e dhomës së paraburgimit. Vetëvrasja u parandalua nga ndërhyrja e mënjëhershme të oficerëve të policisë. Tentativa e dytë ndodhi mbrëmjen e 14 dhjetorit në spitalin e Korçës, ndërsa Olsi Iljazi, po mjekohej për plagët e marra gjatë tentativës së parë për vetëvrasje.
14.01.2013
Burimi: Gazeta Shekulli
als_Latn als_Latn als_Latn unk als_Latn